A vadmacska
Főoldal | Fajták | Elterjedése
A vadmacska

Vadmacska
A vadmacska (Felis silvestris) a ragadozók rendjébe, azon belül a macskafélék családjába tartozó faj. Kisméretű ragadozó, amely Európában, Ázsia nyugati részén és Afrikában honos.
Kisemlősökkel, madarakkal és hasonló méretű más élőlényekkel (pl. halakkal, hüllőkkel, ízeltlábúakkal) táplálkozik.
Számos alfaját leírták, melyek a világ különböző részein élnek, ideértve a mindenütt jelenlévő házimacskát (Felis silvestris catus) is, amely minden lakható kontinensen és a világ nagyobb szigetein is elterjedt, majd elvadult. (Újabb kutatások szerint a házimacskával együtt csak 6 alfaja van.)
Magyarországon 2012. óta fokozottan védett.


Megjelenése

Európai vadmacska
Természetes környezetében a vadmacska különböző élőhelytípusokon is megél, de főleg a nagy kiterjedésű, háborítatlan erdőségeket kedveli. Habár a háziasított alfajánál, a házimacskánál rengeteg alak- és színváltozat előfordul, a vad egyedek színe mindig szürkésbarna, a test alsó felén és a lábak belső részén okkersárga beütéssel.
A rajzolata lehet elmosódott, vagy erősebben "hangsúlyozott" fekete harántcsíkokkal. Hosszuk (farokkal) 80 és 110 cm közötti, súlyuk évszakonként és nemenként különböző, általában 4 és 6 kilogramm között mozog. Az afrikai alfajok valamivel kisebbek és világosabb szürkésbarnák.

Forrás: Wikipédia (link: http://hu.wikipedia.org/wiki/Vadmacska)

Fajták

Eddig leírt fajok - A lista nem teljes!

Afrikai alfajok

Faj	 Alfaj	 Élőhely
Felis silvestris	 brockmani	 Kelet-Afrika
cafra	 Dél-Afrika
foxi	 Nyugat-Afrika
griselda	 Közép-Afrika
lybica	 Északi-Afrika
ocreata	 Kelet-Közép-Afrika
pyrrhus	 Nyugat-Közép-Afrika
ugandae	 Uganda

Ázsiai alfajok

Faj	 Alfaj	 Élőhely
Felis silvestris	 bieti	 Kína
caudata	 Kaszpi-tenger
chutuchta	 Góbi
gordoni	 Arab-félsziget
iraki	 Irak
ornata	 Indiától Iránig
shawiana	 Kína, Mongólia
vellerosa	 Mongólia

Európai alfajok

Faj	 Alfaj	 Élőhely
Felis silvestris	 cretensis	 Kréta
caucasia	 Kaukázus, Anatólia
grampia	 Észak-Skócia
jordansi	 Baleár-szigetek
reyi	 Korzika
sarda	 Szardínia, Szicília
silvestris	 Európa

Elterjedése

Korábban számos alfajt leírtak és elismertek, azonban egy 2007-es DNS-vizsgálatokon alapuló tanulmány szerint a vadmacskának összesen 5 vadon élő alfaja különíthető el.

Az öt, vadonélő alfaj elterjedése